CELEX: 32005D0231
Language: fi
Date: 2005-03-07 00:00:00
Title: 2005/231/EY: Neuvoston päätös, tehty 7 päivänä maaliskuuta 2005, luvan antamisesta Ruotsille soveltaa alennettua verokantaa eräillä Pohjois-Ruotsin alueilla sijaitsevien kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti

18.3.2005   
            
            
               FI
            
            
               Euroopan unionin virallinen lehti
            
            
               L 72/27
            
         
      NEUVOSTON PÄÄTÖS,
   
   tehty 7 päivänä maaliskuuta 2005,
   luvan antamisesta Ruotsille soveltaa alennettua verokantaa eräillä Pohjois-Ruotsin alueilla sijaitsevien kotitalouksien ja palveluyritysten kuluttamaan sähköön direktiivin 2003/96/EY 19 artiklan mukaisesti
   (2005/231/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY (1), ja erityisesti sen 19 artiklan 1 kohdan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Ruotsin viranomaiset pyysivät 20 päivänä elokuuta 2004 päivätyllä kirjeellä komissiolta poikkeusta, jonka nojalla ne voisivat soveltaa alennettua verokantaa kotitalouksien ja palveluyritysten kuluttamaan sähköön Pohjois-Ruotsissa direktiivin 2003/96/EY 19 artiklan mukaisesti.
            
         
               (2)
            
            
               Ruotsissa on sovellettu heinäkuusta 1981 alkaen alennettua energiaverokantaa maan pohjoisosissa kulutettavaan sähköön, sillä siellä kulutetaan sähköä lämmitykseen keskimäärin 25 prosenttia enemmän kuin muualla maassa.
            
         
               (3)
            
            
               Sähkön kustannusten alentaminen saattaa Pohjois-Ruotsissa olevat kotitaloudet ja palveluyritykset tasavertaiseen asemaan maan eteläosissa olevien kanssa. Toimenpiteellä on siksi sekä aluepolitiikkaan että koheesiopolitiikkaan liittyviä tavoitteita.
            
         
               (4)
            
            
               Pohjois-Ruotsissa sovellettava alennettu sähköverokanta, jonka on määrä olla 20 euroa/MWh, on huomattavasti korkeampi kuin direktiivissä 2003/96/EY säädetty yhteisön vähimmäismäärä. Veronalennus on myös oikeassa suhteessa Pohjois-Ruotsin kotitalouksien ja palveluyritysten maksamiin ylimääräisiin lämmityskustannuksiin. Verotuksen taso lienee siis sellainen, että verotuksen kannustava vaikutus energiatehokkuuden lisäämiseen säilyy.
            
         
               (5)
            
            
               Komissio on tarkastellut pyydettyä alennusta ja on todennut, että se ei vääristä kilpailua eikä estä sisämarkkinoiden toimintaa eikä sitä pidetä yhteisön ympäristö-, energia- ja liikennepolitiikan vastaisena.
            
         
               (6)
            
            
               Lähestymistapa vastaa komission valtiontukitapauksessa C 42/03 (2), esittämää kantaa, jonka mukaan veroalennuksena myönnettävä valtiontuki sallitaan 31 päivään joulukuuta 2005 saakka.
            
         
               (7)
            
            
               Sen vuoksi on aiheellista antaa Ruotsille lupa soveltaa alennettua verokantaa Pohjois-Ruotsissa kulutettavaan sähköön 31 päivään joulukuuta 2005 saakka,
            
         ON TEHNYT TÄMÄN PÄÄTÖKSEN:
   1 artikla
   Annetaan Ruotsille lupa soveltaa alennettua verokantaa liitteessä luetelluissa kunnissa sijaitsevien kotitalouksien ja palveluyritysten kuluttamaan sähköön.
   Alennuksen on oltava oikeassa suhteessa pohjoisesta sijainnista johtuviin muuta Ruotsia korkeampiin lämmityskustannuksiin.
   Alennetun verokannan on oltava direktiivissä 2003/96/EY säädettyjen vaatimusten ja erityisesti sen 10 artiklassa vahvistettujen vähimmäismäärien mukainen.
   2 artikla
   Tämän päätöksen voimassaolo päättyy 31 päivänä joulukuuta 2005.
   3 artikla
   Tämä päätös on osoitettu Ruotsin kuningaskunnalle.
   
      Tehty Brysselissä 7 päivänä maaliskuuta 2005.
      
         
            Neuvoston puolesta
         
         
            Puheenjohtaja
         
         J. KRECKÉ
         
      
   
   
      (1)  EUVL L 283, 31.10.2003, s. 51. Direktiivi sellaisena kuin se on viimeksi muutettuna direktiivillä 2004/75/EY (EUVL L 157, 30.4.2004, s. 100).
   
      (2)  EUVL C 189, 9.8.2003, s. 6.
   
      LIITE
      
                  Alueet
               
               
                  Kunnat
               
            
                  Norrbottenin lääni
               
               
                  Kaikki kunnat
               
            
                  Västerbottenin lääni
               
               
                  Kaikki kunnat
               
            
                  Jämtlandin lääni
               
               
                  Kaikki kunnat
               
            
                  Västernorrlandin lääni
               
               
                  Sollefteå, Ånge, Örnsköldsvik
               
            
                  Gävleborgin lääni
               
               
                  Ljusdal
               
            
                  Taalainmaan lääni
               
               
                  Malung, Mora, Orsa, Älvdalen
               
            
                  Värmlannin lääni
               
               
                  Torsby